Osijek.in

Prijemni ispiti u Glazbenoj školi Franje Kuhača Osijek
2025-06-14 09:00 - 11:00, 2025-06-13 17:00 - 19:00 (Europe/Vienna) | Glazbena škola Franje Kuhača, Glazbena škola Franje Kuhača, Osijek, Hrvatska, 31000, Croatia (Local Name: Hrvatska)
Prijemni ispiti za upis u 1. razred osnovne glazbene i plesne škole
Priopćenje iz Glazbene škole Franje Kuhača:
“Dragi roditelji i učenici,
pozivamo učenike 1. razreda osnovne škole na prijemne ispite za program početničkog solfeggia, koji služi kao priprema za upis u 1. razred osnovne glazbene škole.
Također, pozivamo zainteresirane učenike 2. razreda osnovne škole na prijemne ispite za glazbene i plesne programe.
U sklopu glazbenog obrazovanja nudimo mogućnost učenja sljedećih instrumenata: klavir, harmonika, gitara, tambure, violina, viola, violončelo, flauta, fagot, oboa, klarinet, saksofon, truba i udaraljke.
Plesna škola upisuje učenike u programe suvremenog plesa i klasičnog baleta.
Učenike 3. razreda osnovne škole posebno pozivamo na prijemne ispite za programe suvremenog plesa i klasičnog baleta!
Prijemni ispiti održavaju se u zgradi Glazbene škole Franje Kuhača Osijek, Trg Svetog Trojstva 1, u osječkoj Tvrđi.
Termini prijemnih ispita u lipnju:
petak, 6. lipnja od 17:00 do 19:00
subota, 7. lipnja od 9:00 do 11:00
petak, 13. lipnja od 17:00 do 19:00
subota, 14. lipnja od 9:00 do 11:00
Dobro došli u svijet glazbe i plesa – radujemo se vašem dolasku!”
Foto: Glazbena škola Franje Kuhača, ustupljena fotografija

Prvenstvo RH u kombinaciji 10 sportskih plesova
2025-06-14 | Dvorana Gradski vrt, Kneza Trpimira 23, Osijek, Hrvatska
Pozivamo vas da nam se 14. lipnja pridružite u Osijeku gdje se održava HSPS Prvenstvo RH u kombinaciji 10 sportskih plesova na kojemu će se sportašice i sportaši svih dobnih kategorija natjecati za titulu najboljih u ovoj disciplini u pojedinačnoj te konkurenciji sportskih plesnih parova.
Finale: od 19:00h
Cijena ulaznice: 10 eura.
Vidimo se u Osijeku!
Foto: Facebook, Hrvatski sportski plesni savez

Q Club - Chill i Thrill Friday (DJ Dancho)
2025-06-13 22:00 | Q Club, Q-Club, Osijek, Hrvatska, 31000, Croatia (Local Name: Hrvatska)
Pripremi se za nezaboravan izlazak!
40% popusta na odabrane boce žestokog pića cijelu noć.
Rezerviraj svoj stol na vrijeme pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Biciklistička utrka BRUT 2025.
2025-06-13 21:00 - 2025-06-14 20:00 | Gradski bazeni Beli Manastir, Karanačka ul. 35, Beli Manastir, Hrvatska, 31000, Croatia (Local Name: Hrvatska)
Dragi :BURT-ovci i oni koji će to tek postati, obavještavamo vas o održavanju jubilarnog petog izdanja :BURT-a u 2025. godini. Pozivamo vas da i vi budete dio :BRUT priče na istoku Hrvatske. BRUT (Baranja Rural Trail) biciklistička je utrka po Banovom brdu, koja ove godine starta 14. lipnja. Zagrijavanje počinje dan ranije, 13. lipnja s početkom u 21 sat, koncertom jazz dua Gorana Jurića i Zrinke Barić. Jamčimo odličnu zabavu za sve rekreativce, amatere, kibicere, eksperte, znatiželjne, oprezne, optimiste i pesimiste koji nam se pridruže!
Prijave do određenog datuma i cijene:
do 13.4. = 30 EUR
1.4. – 31.5. = 35 EUR
1.6. pa do utrke 14.6. = 40 EUR.
Utrka se vozi na :BRUTalnim rampama Banovog brda sve do Draža (vrha Trojnaš) i nazad. Prašnjave staze, šumski putevi, vinogradi, strmi usponi i žitna polja u 2025. godini testiraju izdržljivost i volju. Za jubilarni peti :BRUT uspon kod Mačka se vraća, a pripremili smo i nova iznenađenja.
Kategorije natjecatelja za 2025:
Muškarci:
MEN A (18-29 godina)
MEN B (30-39 godina)
MEN C (40-49 godina)
MEN D (50-59 godina)
MEN E (60+ godina)
Žene:
Jedinstvena dobna kategorija.
Startni paket uključuje:

:BRUT platnenu vrećicu
plan staze s visinskim profilom i izračunom prolaznih vremena
startni broj s vezicama za pričvršćivanje
mjerenje vremena putem ‘chip’-a i praćenje prolaznih vremena natjecatelja u stvarnom vremenu – Racebase®PRO
:BRUT bidon
‘finisher’ medalja za svakog natjecatelja koji završi utrku
paket darova sponzora
napitke, voće i energetske pločice na kontrolnim točkama
osiguranu hitnu medicinsku službu za vrijeme trajanja utrke
vaučer za obrok nakon utrke
ulaznica za bazene

Na dan utrke, u 10 sati je predviđena kava dobrodošlice i otvaranje BRUT bara s pićima i osvježenjima, a registracija sudionika je od 11 do 14 sati (uz podjelu startnih paketa), a start utrke u 14:30, na starom mjestu – prostoru iza Gradskih bazena u Belom Manastiru.
Utrka je i ove godine na 25 i 50 kilometara, a dok se čeka povratak natjecatelja, od 14:45 do 15:45 organiziran je i :BRUTić, biciklistički poligon za djecu. Sve do 18 sati tu su animacijske igre, kreativne radionice, kviz znanja i sajam baranjskih domaćih proizvoda i rukotvorina + :BRUTalni chill uz DJ-a. Od 17 do 19 sati dijelit će se kuhani obrok za natjecatelje, a proglašenje pobjednika slijedi u 18 sati. U 19 sati je službeni kraj mjerenja vremena, a od 20 sati kreće :BRUT&Roll – Disco 80ih uz DJ-eve (DJ Sike i DJ Desko) i vinil ploče!
PRIJAVA!
Foto: Brut

Pozitiva Band - Kafanica
2025-06-13 20:00 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Rezervirajte svoj stol pozivom na +385 91 605 2339 i uživajte!
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Bure Bar - After Hours Friday (DJ Andy Boy)
2025-06-13 20:00 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme pozivom na +385 91 605 2339.
Sve informacije o pivnici Bure Bar potražite ovdje.
Medijski pokrovitelj: Osijek.in

Predavanje Galeba Nikačevića (Agelast podkast)
2025-06-13 19:30 - 21:30 | Caffe bar Trica, Trica caffe bar, Osijek, Hrvatska, 31000, Croatia (Local Name: Hrvatska)
Ako ste se ikad pronašli izbezumljenima nakon što pogledate koji vam je “screen time”, ili vas je znala uhvatiti anksioznost poslije tzv. doom scrollanja nakon što shvatite kako se u životu ništa značajno nije promijenilo, a vi ste tri sata proveli konzumirajući sadržaj koji do sutra neće imati nikakvog značaja za vaš život – niste sami!
Prema istraživanjima iz 2024. godine i podacima objavljenima na portalu Visual Capitalista, prosječna osoba scrolla 90 metara internetskog sadržaja dnevno. Za usporedbu i vizualizacija, zamislite kako stojite pored hotela Osijek i na tu visinu nadodajte još 28 metara!
Ako vam ovo zvuči zanimljivo i zanima vas koji su to mehanizmi u pozadini koji vam uspješno oduzimaju pažnju, u organizaciji osječkog Slamanja slušamo se u petak 13.06. u Trici kada na red dolazi predavanje Galeba Nikačevića – novinara, televizijskog lica i podkastera koji u Osijek dolazi održati predavanje na temu vlastitog Agelast podkasta i ispričati svoje iskustvo kada je riječ o skoku u poduzetništvo, ali i dotaknuti se tema o monetizaciji internetskog sadržaja, te kako ona utječe na medijske formate koje poznajemo, i kako se to “internet” bori za našu pažnju!
Na kraju radnog tjedna, prije i poslije predavanja za razgovor će vas opustiti DJ dvojac Matija Drozdek i Vladimir Božić u novom izdanju Afterwork sessiona. Više informacija pronađite u FB eventu.
Galeb Nikačević-Hasci-Jare, novinar je, televizijsko lice i podkaster koji je karijeru započeo na TV Metropolisu 2000. godine. Bio je zaštitno lice i voditelj programa MTV Adria-e od 2005. do 2010. godine. Poslije 2010. godine pridružuje se VICE medijskoj kući kao novinar i urednik za kulturu. U toj fazi aktivno se bvi i dokumentarizmom. 2019. postaje glavni i odgovorni urednik NOIZZ-a u sklopu kompanije „Ringier Axel Springer” gdje 6 mjeseci nakon daje otkaz kada se fokusira na pokretanje vlastite produkcijske kuće “Agelast Production”, u sklopu koje pokreće danas regionalno popularni podkast “Agelast”.
Broj mjesta je ograničen!
Svi studenti ostvaruju 20% popusta na online ulaznice uz predočenje iksice na ulazu.
Karte na linku: https://tootoot.fm/en/events/68259b1ac52b7939b9b7355e

25. Međunarodni etno susreti Bilje
2025-06-13 19:00 | Dom kulture Bilje, Ul. kralja Zvonimira 2, Bilje, Hrvatska, 31327, Croatia (Local Name: Hrvatska)
Pozivamo vas da se pridružite na jubilarnim 25. Međunarodnim susretima u Bilju! Očekuju vas bogat kulturno-umjetnički program, glazba, ples i nezaboravno druženje!
Ovogodišnji susreti održavaju se od 13.-15.6.2025., a prvi na rasporedu je folklorni ansambl Bilje i gosti u petak, 13. lipnja s početkom u 19:00h. Program prvoga dana biti će u Domu kulture Bilje, a program druga dva dana u perivoju dvorca Eugena Savojskog.
Ne propustite ovu proslavu tradicije, zajedništva i veselja!
Foto: Freepik

Kino Urania - Petak, 13. lipnja 2025.
2025-06-13 17:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Veliko putovanje 3: Utrka oko svijeta- Big Trip 3: Race Around the World SINK (87 min)
18:00 Kino klub: BLUM- Gospodari svoje budućnosti (78 min)
18:40 Kako izdresirati zmaja- How to train your dragon TITL (125 min) PREMIJERA
20:00 Kino klub: Mirotvorac (99 min)
21:00 Revija filmova Stanley Kubricka: Full Metal Jacket (116 min)

Zalazak u vinogradu
2025-06-13 16:00 - 21:00 | Meridiana Slavonica, Turistička zajednica Meridiana Slavonica, Oriovac, Hrvatska, 35250, Croatia (Local Name: Hrvatska)
Na slikovitim obroncima Dilj gore, u samom srcu Slavonije, i ove se godine priprema jedinstveni vinski i umjetnički događaj koji spaja čula, emocije i prirodu – “Zalazak u vinogradu”. Ovaj nezaboravni događaj održava se petu godinu zaredom, a organiziraju ga Turistička zajednica Meridiana Slavonica i prof. Marija Vukelić, vinska edukatorica s međunarodnim certifikatom (WSET2).
Manifestacija će se održati ispred vinskog hotela Stupnički dvori, gdje će posjetitelji moći uživati u vinima renomiranih vinara iz regije, prigodnim zalogajima, umjetničkom ozračju i – naravno – veličanstvenom zalasku sunca u vinogradima.
Program pun okusa, glazbe i inspiracije
Od 16:00 do 21:00 sati, posjetitelji će imati priliku kušati vina sorti graševina, chardonnay, cabernet sauvignon, cabernet franc i merlot, koja će na svojim izlagačkim mjestima predstaviti vinari Meridiane Slavonice. Uz degustaciju vina, restoran Stupnički dvori pobrinut će se za ukusne zalogaje, a dodatnu čaroliju donijet će jela pripremljena od lokalnih namirnica.
Već u 16:00 sati, u prostorima hotela, održat će se besplatna vinska radionica pod nazivom „Vina Meridiane Slavonice – ponos našega kraja“, koju vodi prof. Marija Vukelić. Tijekom radionice, prijavljeni sudionici imat će priliku kušati pet vina pet vinara, i tako upoznati vinogorje kroz osobnu priču čaše.
Službeno otvorenje manifestacije zakazano je za 17:30 sati, a prava čarolija u vinogradu započinje u 18:00 sati kada nastupa glazbeni sastav INTERMEZZO, donoseći glazbeni ugođaj savršen za tople večernje sate.
Uhvatite trenutak – i osvojite nagradu!
Ljubitelji fotografije i zalazaka sunca doći će na svoje u foto natječaju koji traje od 19:00 do 20:00 sati. Zadatak je jednostavan: zabilježiti najljepši trenutak zalaska sunca u vinogradu, bilo da se u kadru nađe čaša vina, osmijeh, glazbenik ili zlatna vinogradarska panorama. Fotografije se objavljuju javno na Facebook profilu uz oznaku #zalazakMS2025, a najljepša među njima postat će naslovna fotografija Facebook stranice Meridiana Slavonica tijekom idućih mjesec dana, uz prigodnu nagradu organizatora.
Ova promocija nije sponzorirana, odobrena niti administrirana od strane Facebooka.
Gdje se nalazi Meridiana Slavonica?
Područje TZ Meridiana Slavonica obuhvaća brežuljkasti krajolik na obroncima Dilj gore, gdje vinova loza uspijeva zahvaljujući iznimnim mikroklimatskim uvjetima. Ovdje nastaju vina s karakterom, a zalasci sunca nose posebnu čar – onu koju ne možete opisati, već samo doživjeti.
Za prijave na radionicu (do 9. lipnja u 12:00h) i dodatne informacije, kontaktirajte: info@tzms.com.hr.

Predstava - Četiri čudesne nezgode
2025-06-13 10:00 - 11:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Zvonimir Balog/ Jelena Sitar
Organizirani dolazak i slobodna prodaja ulaznica
Foto: Osijek.in
Foto: Osijek.in

GlinArt festival zemlje i čovjeka
2025-06-13 09:30 - 2025-06-15 17:00 | Kneževi Vinogradi, Kneževi Vinogradi, Kneževi Vinogradi, Hrvatska, 31309, Croatia (Local Name: Hrvatska)
Jedinstveni GlinArt festival zemlje i čovjeka ove će se godine po četvrti put održati u Osječko-baranjskoj županiji, i to od 12. do 15. lipnja! Za sve ljubitelje zemljane arhitekture i prirodne gradnje, mi iz Udruge Fantast i Baranja Alternative, zajedno sa svojim partnerima, pripremili smo poseban program.
Događaj započinje za javnost u petak, 13. 6. s Trećom međunarodnom konferencijom zemljane gradnje i arhitekture u Domu kulture u Kneževim Vinogradima. Slijede dva aktivna dana, 14. i 15.06. s edukativnim radionicama uz stručno vodstvo, koje će se održati u našem novom razvojnom centru MOKOŠ.
Festival je naš doprinos očuvanju baranjske graditeljske baštine i kulturnog nasljeđa na suvremen i atraktivan način. Spajamo tradicijske građevinske materijale s modernom estetikom, tehnologijom i udobnošću suvremenog života.
Cilj festivala je nastaviti tradiciju i očuvati kulturnu baštinu kraja kroz povezanost s tlom, te je integrirati u suvremen, održiv i društveno odgovoran način gradnje i života. Tijekom festivala, kroz različite teorijske i praktične aktivnosti, bit će prikazan široki spektar mogućnosti korištenja lokalne zemlje u graditeljstvu.
Na festivalu sudjeluju domaći stručnjaci i majstori zemljane gradnje, kao i gosti iz Slovačke, Austrije, Švicarske i Bugarske.
Sve informacije o događaju pronađite na profilu: https://www.facebook.com/udrugafantast.
Vidimo se na GlinArt festivalu zemlje i čovjeka 2025.!
PRIJAVE: https://tinyurl.com/yqug67zp
Izvor: TZ Baranje / Foto: Facebook, Udruga Fantas

Antunovo u franjevačkoj crkvi u Tvrđi
2025-06-13 03:00 - 21:00, 2025-06-12 18:00 - 20:30, 2025-06-11 18:00 - 20:30, 2025-06-10 18:00 - 20:30 | Crkva Svetog Križa, Franjevačka ulica, Tvrđa, Osijek, Croatia (Local Name: Hrvatska)
Ovogodišnji raspored proslave blagdana sv. Antuna u Tvrđi
Svečana trodnevnica od 10. do 12. lipnja u 18.00 sati. Svake večeri: pobožnost sv. Antunu, euharistijsko slavlje, prigoda za sakrament pomirenja od 17.00 sati. Voditelj trodnevnice je fra Vinko Brković, član bratstva našičkog samostana
U petak, 13. lipnja, blagdan sv. Antuna Padovanskog, svete mise su u 3, 4 , 5, 6, 7.30, 9, 10.30, 12 sati te poslijepodne u 16, 18, 19.30 i 21 sat.
Svetu misu u 10.30 sati predvodit će msgr. Ivan Ćurić, pomoćni biskup naše nadbiskupije.
Tradicionalni blagoslov djece i ljiljana bit će uz svečanu svetu misu u 18.00 sati u samostanskom dvorištu. Ovu svetu misu će imati P. Boris Jozić, duhovnik Isusovačke klasične gimnazije u Osijeku. Pozivamo roditelje a dovedu djecu na blagoslov.
Ispovijed: cijelog dana proštenja od 2.30 do 13 i od 15 do 21 sat.
Foto: Osijek.in

Otvorenje Gradskih bazena u Belom Manastiru
2025-06-13 | Gradski bazeni Beli Manastir, Karanačka ul. 35, Beli Manastir, Hrvatska, 31000, Croatia (Local Name: Hrvatska)
Gradski bazeni Beli Manastir otvaraju se u petak, 13. lipnja.
Njihovo radno vrijeme je od ponedjeljka do petka od 10 do 20 sati, a subotom, nedjeljom, blagdanima i praznicima od 9 do 20 sati.
Cijene ulaznica pogledajte na linku.
Foto: Grad Beli Manastir

Q Club - Lecture's over student četvrtak (DJ Bokan)
2025-06-12 22:00 | Q Club, Q-Club, Osijek, Hrvatska, 31000, Croatia (Local Name: Hrvatska)
Pripremi se za nezaboravan izlazak!
40% popusta na odabrane boce žestokog pića od 22:00 do 23:30.
Rezerviraj svoj stol na vrijeme pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Bure Bar - Student Warmup Cocktail & Chill Thursday (DJ Pedja)
2025-06-12 20:00 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Pub kviz
2025-06-12 20:00 | Caffeteria Novi grad, Martina Divalta 52, Osijek, Hrvatska, 31000, Croatia (Local Name: Hrvatska)
Ovog četvrtka održat će se posljednji pub kviz ove akademske godine. Okupi ekipu i dođi na druženje!
Radi se o opuštenom kvizu općeg znanja, a cilj je malo zabaviti se i upoznati s drugim dragim ljudima i pri tome pomoći ljudima u potrebi.
Kotizacija po članu je 4 eura. Sav prikupljen novac ide za potrebe volonterskog centra SKAC-a.
Prijaviti se možete ovdje.
Foto: Facebook, SKAC Osijek

Monodrama NOVOROĐENA i panel rasprava MAMA ZASLUŽUJE BITI DOBRO
2025-06-12 20:00 | Kulturni centar Osijek, Kulturni centar Osijek, Osijek, Hrvatska, 31000, Croatia (Local Name: Hrvatska)
U večeri posvećenoj majkama progovaramo o postporođajnoj depresiji, ali i teškim iskustvima poroda, problemima u partnerskim odnosima, teškoćama u povezivanju s bebom… i svemu onom što si nitko nikad ne bi želio u trenucima koji bi trebali biti najljepši u životu. No, oni se događaju, naša su realnost.
Monodrama „Novorođena“ je dokumentarno-autorski projekt koji govori o postpartum depresiji. Ova predstava nastala je zahvaljujući anonimnim anketama koje je ispunilo oko 300 žena te jednogodišnjim istraživačkim radom glumice Dea Marie Računice koja ih je intervjuirala proučivši njihova iskustva. Predstava portretira novorotkinju koja je nedavno na svijet donijela kći i čiji unutarnji svijet pratimo na sceni kroz odnos s novorođenom bebom, okolinom i samom sobom. Ali ovo nije predstava o brojkama. Ovo je predstava o realnosti majke nakon dolaska bebe. Skrovitoj realnosti koja obično ostane unutar četiri zida nečijeg doma.
Dođite i podržite ovu priču. Jer to je priča svih nas.
Ulaz SLOBODAN.
Foto: Kulturni centar Osijek

Predstava - Ciganin, ali najljepši
2025-06-12 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Gostovanje HNK-a u Zagrebu

„Jablani šapću elegiju“ – izložba o žrtvama Brodskog Posavlja u Muzeju Slavonije!
2025-06-12 18:00 - 20:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
„Jablani šapću elegiju“ – izložba o žrtvama Brodskog Posavlja u Muzeju Slavonije!
Ubojstva hrvatskih seljaka u Sibinju i na brodskom gradskom groblju, predstavljaju jedan od najvećih pojedinačnih činova državnog nasilja na hrvatskom prostoru u razdoblju Kraljevine Jugoslavije… (dr.sc. Ivan Milec)
Zahvaljujući suradnji osječkog Muzeja Slavonije i slavonskobrodske podružnice i osječka će publika moći poslušati najnovija saznanja autora izložbe i povjesničara Ivana Mileca (viši asistent) o događaju koji je u javnosti poznat kao Sibinjske žrtve iz veljače 1935. Ovo je treće gostovanje izložbe „Jablani šapću elegiju“: sibinjske, vrbske i ruščičke žrtve. Nastala je u suradnji Hrvatskog instituta za povijest – Podružnica za povijest Slavonije, Srijema i Baranje i Općine Klakar.
Otvorenje izložbe i predavanje dr.sc. Ivana Mileca (Hrvatski institut za povijest – Podružnica za povijest Slavonije, Srijema i Baranje) održat će se 12. lipnja 2025. godine (četvrtak) s početkom u 18:00 sati u Muzeju Slavonije (Trg Sv. Trojstva 6, Osijek). Ulaz je slobodan.
Više informacija na Facebooku i internetskoj stranici Muzeja Slavonije.
Autor: Gordan Ćelić (voditelj marketinga i odnosa s javnošću) i Mihael Sučić (koordinator izložbe u Muzeju Slavonije)

Predstava - Četiri čudesne nezgode
2025-06-12 10:00 - 11:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Zvonimir Balog/ Jelena Sitar
Organizirani dolazak i slobodna prodaja ulaznica
Foto: Osijek.in

Kino Urania - Četvrtak, 12. lipnja 2025.
2025-06-12 09:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
9:00 Klinci u akciji- Buffalo Kids SINK (93 min)
17:00 Lilo i Stitch (108 min) SINK
18:00 Kino klub: BLUM- Gospodari svoje budućnosti (78 min)
19:00 Kako izdresirati zmaja- How to train your dragon TITL (125 min) PREMIJERA
19:30 Kino klub: Mirotvorac (99 min)
21:15 Balerina- Ballerina (125 min)

Sportsko rekreativni susret na jezeru Borovik
2025-06-12 09:00 - 19:00 | UDRUGA UMIROVLJENIKA GRADA OSIJEKA, Zeleno polje 5, Osijek, Hrvatska, 31000, Croatia (Local Name: Hrvatska)
Udruga Duga Osijek organizira sportsko rekreativni susret na jezeru Borovik 12.06.2025., a polazak je u 09:00h ispred udruge. Sportsko rekreativni susret održati će se u kategorijama: redovni oblik vježbanja, nordijsko hodanje, belot i pikado.
Cijena sudjelovanja je 30€, a aranžman obuhvaća prijevoz, piće dobrodošlice i ručak.
Povratak u Osijek biti će do 19:00h, a sve informacije možete dobiti na adresi Zeleno Polje 5, Osijek, srijedom od 9 do 10h ili na mobitel: 091 155 6650 ili 097 725 5994.
Foto: Freepik

Kino Urania - Srijeda, 11. lipnja 2025.
2025-06-11 17:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Veliko putovanje 3: Utrka oko svijeta- Big Trip 3: Race Around the World SINK (87 min) PREMIJERA
18:00 Kino klub: BLUM- Gospodari svoje budućnosti (78 min)
18:40 Karate Kid:Legende- Karate Kid: Legends (118 min)
19:30 FilmInResidence Đakovo: Boenhoffer. Pastor.Špijun. Ubojica
19:30 Kino klub: Mirotvorac (99 min)
21:00 Balerina- Ballerina (125 min) PREMIJERA

Kino Urania - Utorak, 10. lipnja 2025.
2025-06-10 15:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
15:00 Medijska kultura: Zagonetni dječak (88 min)
17:00 Lilo i Stitch (108 min) SINK
18:00 Kino klub: CINEvolution: Ne damo igralište! (79 min)
19:00 Nemoguća misija: konačna odmazda- Mission Impossible: Dead Reckoning part two (169 min)
19:30 Kino klub: Mirotvorac (99 min)

Malonogometni turnir Tenja 2025.
2025-06-10 00:00 - 2025-06-22 00:00 | Tenja, Tenja, Tenja, Hrvatska, 31207, Croatia (Local Name: Hrvatska)
Najpopularniji ljetni turnir Slavonije i Baranje vraća se još jači! Očekuju vas odličan nogomet, bogate nagrade i vrhunska zabava.
Igra se po sistemu 5+1, osigurane su nagrade za najboljeg igrača, strijelca i golmana turnira, izvlačenje grupa je 09.06., a broj ekipa ograničen – požuri s prijavom!
Kategorije su seniori (kotizacija 130€) i veterani 35+ (kotizacija 100€).
Nagrade za seniore su sljedeće:

1. mjesto – 3000€
2. mjesto – 1000€
3. mjesto – 400€
4. mjesto – 130€

Nagrade za veterane su sljedeće:

1. mjesto – 1000€
2. mjesto – 500€
3. mjesto – 200€
4. mjesto – 100€

Uz turnir vas očekuje zabavni program, vrijedne tombole za gledatelje, natjecanje u kuhanju čobanca (13.06.) te hrana i piće po promotivnim cijenama.
Prijave traju do 8.6.2025., a svoju ekipu možete prijaviti putem broja: 098 244 394 – Tihomir.
Ne propusti sportski spektakl ljeta – vidimo se u Tenji!
Foto: Facebook, Malonogometni turnir Tenja
